

Temeljem članka 6. Zakona o zakupu i kupoprodaji poslovnog prostora (“Narodne Novine” br. 125/11, 64/15, 112/18,123/24), članka 2. Ugovora o upravljanju i korištenju Varaždinskog aerodroma Klasa: 940-01/21-01/36, Urbroj: 2186/01-06/4-21/4 sklopljenog između Grada Varaždina i Parkova d.o.o. 17.studenog 2021.godine, članka 8. Odluke o raspolaganju i upravljanju nekretninama u vlasništvu Grada Varaždina, Službeni vjesnik 2/2024 te članka 1. Odluke o izmjeni Odluke o zakupu poslovnih prostora Grada Varaždina, Službeni vjesnik 9/2024 i Zaključka o suglasnosti za objavu javnog natječaja Gradonačelnika za davanje u zakup poslovnih prostora na Varaždinskom aerodromu, Klasa:372-03/25-01/17, Urbroj: 2186-1-5-01/1-2 od dana 08.05.2025. godine,

 Parkovi d.o.o. Varaždin 20.05.2025. raspisuju

**JAVNI NATJEČAJ**

**za davanje u zakup poslovnih prostora na aerodromu Varaždin**

**postupkom usmenog javnog nadmetanja**

|  |  |  |  |  |  |  |  |
| --- | --- | --- | --- | --- | --- | --- | --- |
| **RB** | **Adresa** | **Prostorija/****Površina** | **Moguća djelatnost** | **Oznaka položaja u zgradi\*** | **Početni iznos****EUR/m²/****mjesečno****zakupnine** | **Ukupni početni iznos zakupnine sa PDV-om** | **Iznos jamčevine****EUR** |
| 1. | Podravska 60, Varaždin | Kancelarija 15,08 m² | uredske prostorije | KP1 | 4,00 EUR | 60,32 EUR | 180,96 EUR |
| 2. | Podravska 60, Varaždin | Kancelarija 15,16 m² | uredske prostorije | KP2 | 4,00 EUR | 60,64 EUR | 181,92 EUR |
| 2. | Podravska 60, Varaždin | Kancelarija 15,51 m² | uredske prostorije | KP3 | 4,00 EUR | 62,04 EUR | 186,12 EUR |
| 3. | Podravska 60, Varaždin | Kancelarija 15,04 m² | uredske prostorije | KP4 | 4,00 EUR | 60,16 EUR | 180,48 EUR |
| 4. | Podravska 60, Varaždin | Kancelarija 26,43 m² | uredske prostorije | KP6 | 4,00 EUR | 105,72 EUR | 317,16 EUR |
| 5. | Podravska 60, Varaždin | Kancelarija 26,40 m² | uredske prostorije | KP9 | 4,00 EUR | 105,60 EUR | 316,80 EUR |

**\*KP2 (kat/prostorija 2)**

1. Natječaj se provodi javnim usmenim nadmetanjem. Javno usmeno nadmetanje je postupak u kojem se zainteresirani ponuditelji, temeljem prethodno podnesene pravodobne i potpune ponude, usmeno nadmeću o visini ukupne mjesečne zakupnine.
2. Pravo na sudjelovanje u postupku usmenog javnog nadmetanja imaju sve pravne i fizičke osobe koje imaju kompletnu dokumentaciju za ponudu i uplate jamčevinu na IBAN Parkova d.o.o. Varaždin: HR0523400091110219944, otvoren u Privrednoj banci Zagreb, uz naznaku „jamčevina“, poziv na broj 00 17-OIB te sa sobom donesu dokaz o izvršenoj uplati i ponudu koja je ujedno i prijava za sudjelovanje u javnom usmenom nadmetanju.
3. Ponuditelji su dužni uplatiti jamčevinu navedenu u natječaju, a koja će se najpovoljnijem ponuditelju obračunati kao plaćena zakupnina uz doplatu razlike do iz licitirane zakupnine. Ostalim sudionicima nadmetanja koji nisu uspjeli u postupku usmenog javnog nadmetanja jamčevina će se vratiti u roku od 15 dana.
4. Ponudu na javni natječaj o davanju u zakup dostavljaju osobno ponuditelji ili njihovi punomoćnici te ju predaju Povjerenstvu za provođenje usmenog javnog nadmetanja na početku samog usmenog nadmetanja.
5. Ponude se dostavljaju osobno **05.06.2025. godine u 11,00 sati** u Parkovima d.o.o. Varaždin, Hallerova aleja 8, kada će se održati javno usmeno nadmetanje, a mogu joj pristupiti ovlašteni predstavnici ponuditelja ili opunomoćeni predstavnici ponuditelja uz predočenje od strane javnog bilježnika ovjerene punomoći, ukoliko u potpunosti zadovoljavaju sve uvjete javnog natječaja.
6. Ponuda za javni natječaj mora sadržavati :
	* + - osnovne podatke o ponuditelju uz odgovarajuće dokaze iz kojih proizlazi vjerodostojnost tih podataka (ime i prezime za fizičke osobe, odnosno naziv za pravne osobe; adresu prebivališta, odnosno sjedišta; OIB)
			- dokaz o upisu u sudski, obrtni ili drugi odgovarajući registar za pravne osobe
			- detaljniji opis djelatnosti koja će se obavljati u poslovnom prostoru
			- potvrdu o nepostojanju poreznog duga nadležne Porezne uprave, koja ne smije biti starija od 30 dana od dana objave javnog natječaja
			- potvrdu o nepostojanju dugovanja prema Parkovima d.o.o., Varaždin koja ne smije biti starija od 30 dana od dana objave javnog natječaja
			- potvrdu o nepostojanju dugovanja prema Gradu Varaždinu, koja ne smije biti starija od 30 dana od dana objave javnog natječaja
			- dokaz o izvršenoj uplati jamčevine
			- izjavu ponuditelja kojom se obvezuje da će, u slučaju ako njegova ponuda bude prihvaćena, sklopiti ugovor o zakupu, te kojom potvrđuje da u cijelosti prihvaća uvjete natječaja
			- obrazac ponude koji se može preuzeti na web stranici Društva putem poveznice <https://www.parkovi.eu/o-nama/raspisani-natjecaji/>, a sadrži oznaku položaja u zgradi za koju se ponuditelji natječu kao i ponuđeni iznos zakupnine, koji ne može biti manji od početne visine zakupnine za taj poslovni prostor.
7. Javno usmeno nadmetanje započinje redoslijedom prostorija iz natječaja. Javno usmeno nadmetanje počinje početnim ukupnim iznosom zakupnine za pojedini prostor iznosom u ovom natječaju, a nastavlja se izricanjem većeg ukupnog iznosa zakupnine svakog ponuditelja, a biti će prihvaćena ponuda s najvećim iznosom. Nadmetanje završava kad povjerenstvo i nakon trećeg poziva za novu ponudu utvrdi da je posljednja izjavljena ponuda posljednja najpovoljnija.
8. Najpovoljnijim ponuditeljem smatra se ponuditelj koji ponudi najvišu cijenu, uz uvjet da ispunjava i sve druge uvjete ovog javnog natječaja. U slučaju odustajanja prvog najpovoljnijeg ponuditelja, najpovoljnijim ponuditeljem smatra se prvi sljedeći ponuditelj koji je ponudio najvišu cijenu uz uvjet da ispunjava i sve druge uvjete ovog javnog natječaja.
9. Ponuditelj koji je uspio u javnom nadmetanju dužan je sklopiti ugovor o zakupu u roku od 30 dana od dana donošenja Odluke o odabiru najpovoljnijeg ponuditelja. Ako ponuditelj koji uspije u javnom nadmetanju ne sklopi ugovor u gore navedenom roku ili odbije sklopiti ugovor, jamčevina mu se ne vraća.
10. Ponuditelj koji je uspio u nadmetanju te dao najpovoljniju ponudu kod potpisa ugovora o zakupu daje sredstvo osiguranja plaćanja u vidu solemizirane bjanko zadužnice u minimalnoj visini od tri iz licitirane zakupnine.
11. Prostori se daju u zakup na rok od 1 (jedne) godine.
12. Prostori se daju u zakup u viđenom stanju. Prostorije sadrže sanitarni čvor te električnu energiju.
13. Zakupac će za predmet zakupa mjesečno plaćati troškove za struju, vodu i komunalnu naknadu što će se dodatno regulirati Aneksom ugovora.
14. Zakupac se obvezuje da će u roku od 15 dana od sklapanja Ugovora dostaviti Zakupodavcu dokaz o sklapanju police osiguranja po kojoj se pokrivaju štete nastale od požara, poplava, te krađa u Predmetu zakupa. Polica osiguranja mora biti sklopljena za cijelo vrijeme trajanja zakupa.
15. Parkovi pridržavaju pravo na promjenu zakupnine zbog povećanja prosječnog godišnjeg indeksa potrošačkih cijena (inflacije) za više od 7% koje objavljuje Državni zavod za statistiku. Početak referentnog razdoblja smatra se godina kada je utvrđena trenutačna zakupnina, a kao kraj se smatra godina koja prethodi godini u kojoj dolazi do promjene zakupnine.
16. Parkovi d.o.o. Varaždin pridržavaju pravo da poslovne prostore iz ovog Natječaja ne dodijele u zakup, te da ponište ovaj Natječaj u dijelu ili u cijelosti. U slučaju da najpovoljniji ponuđač odustane od zakupa poslovnog prostora nakon provedenog postupka javnog usmenog nadmetanja, gubi pravo na povrat jamčevine.
17. Za uvid u navedene prostore potrebno se najaviti na aerodrom Varaždin na telefon 099 583 6103.

KLASA: 343-01/25-01/2

URBROJ: 2186-83-25-3

Varaždin, 20. svibnja 2025.

 Uprava Parkova d.o.o. Varaždin